Държавен вестник, бр. 27, 2024 г., стр. 17

БРОЙ  27	
Д Ъ Р Ж А В Е Н  В Е С Т Н И К 	
СТР.  17  
„(4) Лицензиите за експлоатация на ядрени 
съоръжения, в които се използва, манипулира 
или съхранява ядрен материал, не се ограни-
чават със срок.“
3. Досегашната ал. 4 става ал. 5.
§ 3. В чл. 23, ал. 1 се създава нова т. 3:
„3. при неизпълнение на изискванията на 
закона, свързани с извършване на периодичен 
преглед на безопасността – в случаите на 
лицензии, които не са ограничени със срок;“.
§ 4. В чл. 30, ал. 3 думите „за срока“ се 
заменят с „от действието“ и думите „както и 
за срока на продължаването є“ се заличават.
§ 5. В чл. 33 се създават нова ал. 9 и ал. 10 
и 11:
„(9) Извън случаите по ал. 8 и след изда-
дено разрешение по ал. 1, т. 1 разрешение за 
строеж може да се издаде след одобрение на 
идеен инвестиционен проект по реда на чл. 142, 
ал. 2 от Закона за устройство на територията. 
(10) В случаите по ал. 9 заявителят уведо-
мява председателя на агенцията за внесеното 
заявление с искане за одобрение на идеен 
инвестиционен проект по чл. 142, ал. 2 от 
Закона за устройство на територията.
(11) Титулярят на разрешение по ал. 1, т. 1 
е заинтересовано лице по смисъла на чл. 124а, 
ал. 5 от Закона за устройство на територията.“
§ 6. В чл. 35 ал. 3 се отменя.
§ 7. В чл. 36, ал. 2 след думите „отделна 
лицензия“ се добавя „за експлоатация“.
§ 8. Създават се чл. 37а, 37б и 37в:
„Чл. 37а. (1) Титулярите на лицензии по 
чл. 35, ал. 1 са длъжни да извършват перио-
дичен преглед на безопасността на ядреното 
съоръжение най-малко веднъж на всеки 
10 години.
(2) Обхватът и изискванията за извършва-
не на периодичен преглед на безопасността 
се определят със съответната наредба по 
чл. 26, ал. 2.
Чл. 37б. Титулярите на лицензии, които са 
ограничени със срок, извършват периодичния 
преглед на безопасността и представят резул-
татите от него в рамките на производството по 
продължаване срока на лицензията съгласно 
наредбата по чл. 26, ал. 1.
Чл. 37в. (1) Титулярите на лицензии, които 
не са ограничени със срок, представят в аген-
цията резултатите от извършения периодичен 
преглед на безопасността под формата на отчет 
и на интегрирана програма за изпълнение на 
мерки за подобряване на безопасността.
(2) В 9-месечен срок от подаване на доку-
ментите по ал. 1 председателят на агенцията 
издава заповед за утвърждаване на резулта-
тите от прегледа, ако е налице съответствие 
с изискванията по чл. 37а, ал. 2.
(3) Със заповедта по ал. 2 се определя 
срок за представяне на резултатите от след-
ващия периодичен преглед на безопасността 
в рамките на срока по чл. 37а, ал. 1. При 
определянето на този срок се вземат предвид 
резултатите от извършения преглед, включи-
телно оценката на действителното състояние 
на ядреното съоръжение.
(4) Срокът за представяне на резултатите от 
първия периодичен преглед на безопасността 
се определя с условията на лицензията.
(5) Мотивираният отказ на председателя 
на агенцията да издаде заповедта по ал. 2 
представлява основание за отнемане на ли-
цензията.
(6) В случаите, когато с издадената заповед 
по ал. 2 се изменят условия на действащата 
лицензия, тя се изменя служебно от предсе-
дателя на агенцията.“
§ 9. В чл. 45 ал. 3 се отменя.
Преходни и заключителни разпоредби
§ 10. Титулярите на лицензии за експло-
атация на ядрени съоръжения, в които се 
използва, манипулира или съхранява ядрен 
материал, в едномесечен срок от влизането 
в сила на този закон подават искане до пред-
седателя на Агенцията за ядрено регулиране 
за изменение на издадените лицензии по реда 
на чл. 21 за привеждането им в съответствие 
с изискванията на този закон.
§ 11. Започналите и неприключени до 
влизането в сила на този закон производства 
по продължаване на срока на лицензии за 
експлоатация на ядрени съоръжения, в които 
се използва, манипулира или съхранява яд-
рен материал, се довършват по реда на този 
закон, като председателят на Агенцията за 
ядрено регулиране изменя лицензията в съ-
ответствие с чл. 20, ал. 4 и определя срока 
по чл. 37в, ал. 4.
§ 12. (1) Титулярите на заварени лицензии 
за извеждане от експлоатация на ядрени съ-
оръжения, разположени на една площадка, 
може да поискат от председателя на Агенци-
ята за ядрено регулиране издаване на обща 
лицензия за извеждане от експлоатация на 
тези съоръжения, ако те са функционално 
свързани чрез общи конструкции системи и 
оборудване, извеждането им от експлоатация 
се намира на еднакъв етап и имат общ план 
за извеждане от експлоатация.
(2) Искането по ал. 1 може да бъде нап­
равено не по-късно от шест месеца преди 
изтичане на срока на съответните лицензии.
(3) Когато при прегледа и оценката на до-
кументите в рамките на производството по 
ал. 1 се установи съответствие с нормативните 
изисквания, председателят на Агенцията за 
ядрено регулиране издава обща лицензия за 
извеждане от експлоатация на ядрените съо-
ръжения в срока по чл. 18, ал. 1, т. 1.
§ 13. (1) В едногодишен срок от влизането 
в сила на този закон Министерският съвет 
привежда подзаконовите нормативни актове по 
прилагането му в съответствие с този закон.
(2) До привеждането на актовете по ал. 1 
в съответствие с този закон се прилагат 
действащите подзаконови нормативни актове, 
доколкото не му противоречат.